OpenLLM-France/wikimedia huggingface dataset:
# Cortinarius caesiocyaneus

Cortinarius caesiocyaneus Cortinariaceae familiako onddo espezie bat da.
Sinonimoak: Phlegmacium caerulescens f. caesiocyaneus, Cortinarius caerulescens subsp.* caesiocyaneus, Cortinarius caerulescens var. caesiocyaneus.

## Deskribapena

Kapela: 6 eta 12 cm bitarteko diametrokoa, more-okre antzeko zurbila erdialderantz, ertza berezko fibrila ugariz apaindua.
Orriak: Hasieran zuri-urdin zurbil kolorekoak, laster buztin kolorekoak edo kanela kolorekoak, nahikoa estu, oinera biribilduak.
Hanka: 6 eta 8 cm bitarteko garaierakoa eta 1 eta 1,5 cm bitarteko diametrokoa, zilindrikoa, erraboilarekin, askotan deprimitua, marjinatua, kapelaren kolore berekoa, zuria behealdean.
Haragia: Zurixka-urdinxka, usain eta zapore nabarmenik gabea.
Etimologia: Cortinarius hitza gortinatik dator, gortina eta guzti, errezelaren hondakin bereizgarriak direla eta. Caesiocyaneus epitetoa latinetik dator, urdinxka esan nahi duen “caesius” hitzetik eta esmalte urdina esan nahi duen “kyanos” hitzetik. Kapelaren eta orrien koloreagatik.

## Jangarritasuna

Ez da jangarria.

### Nahasketa arriskua

Cortinarius cumatilis eta Cortinarius caerulescens espezien antza izan dezake

## Sasoia eta lekua

Udazkenean, Pagadietan.

### Banaketa eremua

Kanada, Ameriketako Estatu Batuak, Mexiko, Europa, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 199 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Cortinarius caesiocyaneus: GBIF—the Global Biodiversity Information Facility.

## Kanpo estekak

* Datuak: Q49599868
# Cortinarius callisteus

Cortinarius callisteus Cortinariaceae familiako onddo espezie bat da.
Sinonimoak: Gomphos callisteus, Inoloma callisteum, Cortinarius sublimonius, Aureonarius callisteus (?).

## Deskribapena

Kapela: 30 eta 80 mm bitarteko diametrokoa, lehenik hemisferikoa, gero ganbila, laster lau-ganbila eta titi ez oso nabariarekin; ertz akutua, pixka bat soberakinekin, lehenik inkurbatua, laster zuzena, bihurgunetsua; kapelaren gainazala bereizgarria, lehorra, feltro fin batekin, ezkata finekin batez ere diskoan, baina batzuetan baita ertzean ere, hori-marroi kolorekoa, okre-gorrixka, laranja-marroia.
Orriak: Zabal samar, zabalak, hasieran horixkak, gero laranja-okre kolorekoak eta azkenik marroi-burdin kolorekoak, ertz irregularrak eta kolore berekoak.
Hanka: 40 eta 80 mm bitarteko garaierakoa eta 10 eta 15 cm bitarteko diametrokoa, klabiformea, erraboildun samarra, oso fibrilosoa; horia, hori-laranja kolorekoa edo laranja-gorrixka; zenbait zerrenda utzi ditzakeen gortina hori-marroi kolorekoa.
Haragia: Lodia, irmoa, horixka, laranja-lehoi kolorekoa behealdean; burdin usain nabarmenarekin edo patata egosiaren usainarekin, zapore nabarmenik gabe. Erreakzio kimikoak: KOH (%20) kapelaren azalean eta haragian arre-marroi-gorrixka.
Etimologia: Cortinarius hitza gortinatik dator, gortina eta guzti, errezelaren hondakin bereizgarriak direla eta. Callisteus epitetoak, ederra esan nahi du.

## Jangarritasuna

Interes gastronomikorik gabea.

### Nahasketa arriskua

Gymnopilus generoko espezieekin eta Cortinarius limonius espeziearekin .

## Sasoia eta lekua

Udan eta udazkenean. Koniferoen basoetan (Picea, Abies eta Pinus) eta baita baso mistoetan ere. Oso urria.

### Banaketa eremua

Kanada, Ameriketako Estatu Batuak, Alaska, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Cortinarius callisteus: GBIF—the Global Biodiversity Information Facility.

## Kanpo estekak

* Datuak: Q4347254
* Multimedia: Cortinarius callisteus / Q4347254
# Cortinarius caninus

Cortinarius caninus Cortinariaceae familiako onddo espezie bat da.
Sinonimoak: Agaricus araneosus, Agaricus eumorphus var. e caninus, Agaricus caninus, Dermocybe canina, Cortinarius azureus var. caninus, Gomphos caninus, Cortinarius anomalus var. caninus, Cortinarius anomalus subsp. caninus, Sericeocybe caninus.

## Deskribapena

Kapela: 3 eta 10 cm bitarteko diametrokoa. Ganbila, lehoi-burdin kolorekoa, tonu moreekin, arre-kanela kolorekoa zahartzean, leuna, zurbilduaz.
Orriak: Hasieran lila-more kolorekoak, gero arre-kanela kolorekoak, zabalak, marjinatuak. ez oso estu.
Hanka: 8 eta 12 cm bitarteko garaierakoa eta 0,8 eta 1,2 cm bitarteko diametrokoa. Borra formakoa, erraboilduna, estu fibrilosua, zurbila, goialdean tonu moreekin, askotan errezel hondar zingulatuekin, arre kolorekoak.
Haragia: Biguna, zuria, ez da more kolorekoa, azkenean horixka samarra. Arrosa koloreko erreakzioa ematen du formalina-rekin edo fenolarekin.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Caninus epitetoak, agian, zurtoinean duen eraztuna aipatzen du, "txakurren lepokoa" bezala antolatuta.

## Jangarritasuna

Ez da jangarria.

## Sasoia eta lekua

Udaren amaieran eta udazkenean. Koniferoen eta hostozabalen basoetan.

### Banaketa eremua

Kanada, Ameriketako Estatu Batuak, Alaska, Europa, Islandia, Svalbard, Errusia, Kaukasia, Kazakhstan.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 216 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 173 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Cortinarius caninus: GBIF—the Global Biodiversity Information Facility.

## Kanpo estekak

* Datuak: Q2998113
* Multimedia: Cortinarius caninus / Q2998113
# Cortinarius camphoratus

Cortinarius camphoratus Cortinariaceae familiako onddo espezie bat da. Ez da jangarria.
Sinonimoak: Agaricus subviolascens, Inoloma camphoratum, Cortinarius amethystinus var. camphorates, Sphaerotrachys camphoratum, Gomphos camphoratus, Phlegmacium camphoratum, Cortinarius hircinus.

## Deskribapena

Kapela: 4 eta 10 cm bitarteko diametrokoa, hasieran erdiesferikoa, gero ganbila, baina erdian lautua eta azkenean zabaldu egiten da. Lila zurbil kolorekoa edo more kolorgetua, zahartzean koloregabetu egiten da, bukaeran, okre zurbil kolorekoa lila koloreko erreflexuekin, batez ere ertzean. Azala lehorra eta zetaduna.
Orriak: Estu, more argi kolorekoak, pixkanaka pixkanaka herdoil kolorea hartzen dute, esporen koloreagatik.
Hanka: Zuzena erdi inkurbatua, denean berdina edo oinarrian loditua, 6 eta 10 cm bitarteko garaierakoa eta 1 eta 2 cm bitarteko lodierakoa. Betea, trinkoa, lehorra, kapelaren kolore berekoa; oinarrian okre antzekoa edo marroi-laranja kolorekoa. Gortina fibrilosoa, zuria, iheskorra.
Haragia: Lodia erdian eta mehea ertzean; morez nabarmendutako lila kolorekoa hankaren goialdean eta hori-laranja kolorekoa hankaren oinarrian. Patata ustelen usain nazkagarria du.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta.

## Jangarritasuna

Ez da jangarria.

### Nahasketa arriskua

Beste espezie batekin ez nahasteko, Cortinarius camphoratus delakoaren usaina besterik ez da erabiltzen, patata ustelaren usaina duelako

## Sasoia eta lekua

Udazkenean, hostozabalen eta koniferoen azpian hazten da. Urria.

### Banaketa eremua

Kanada, Ameriketako Estatu Batuak, Europa, Errusia, Kolonbia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 459 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 165 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 216 or. ISBN 84-282-0865-4..
* ↑ Cortinarius camphoratus: GBIF—the Global Biodiversity Information Facility.

## Kanpo estekak

* Datuak: Q3915831
* Multimedia: Cortinarius camphoratus / Q3915831
# Cortinarius cephalixus

Cortinarius cephalixus Cortinariaceae familiako onddo espezie bat da. Ez du balio sukalderako.
Sinonimoak: Agaricus cephalixus, Gomphos cephalixus, Phlegmacium cephalixum.

## Deskribapena

Kapela:10 cm arteko diametrokoa, ganbiletik laura, ertz inkurbatuarekin. Eguraldi hezean kapelaren azala likatsu samarra, okre-horixka kolorekoa.
Orriak: Zuriak, zahartzean beix kolorekoak bihurtzen dira, ertz argiagoarekin.
Hanka: 8 cm arteko garaierakoa eta 2,5 arteko lodierakoa, erraboildun oinarria, zuria baina luzetara marroiz zikindua, espora-jalkinaren ondoren marroi-herdoil kolorekoa bihurtzen den gortina nabariarekin.
Haragia: Zuria eta sendoa.
Etimologia: Cortinarius hitza gortinatik dator, gortina eta guzti, errezelaren hondakin bereizgarriak direla eta. Cephalixux epitetoa grezieratik dator, burua esan nahi duen “kephale” hitzetik eta lika, mihura esan nahi duen “iksos” hitzetik. Likatsua duelako kapela.

## Jangarritasuna

Interes gastronomikorik gabea.

### Nahasketa arriskua

Cortinarius olidus da antzekoena, baina orokorrean marroiagoa da.

## Sasoia eta lekua

Udazkenean. Urria. Mendiko hostogalkorren basoetan (pagadietan batez ere), penintsulako iparraldean (Kantauri mendilerroan. Pirinioak …)

### Banaketa eremua

Euskal Herria, Suedia, Danimarka, Frantzia, Alemania, Espainia, Herbehereak, Italia, Austria, Alpeak, Eslovenia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 135 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Cortinarius cephalixus: GBIF—the Global Biodiversity Information Facility.

## Kanpo estekak

* Datuak: Q10460061
# Cortinarius chrysolitus

Cortinarius chrysolitus Cortinariaceae familiako onddo espezie bat da.
Sinonimoak: Dermocybe palustris, Dermocybe palustris var. huronensis, Dermocybe huronensis var. olivacea, Dermocybe huronensis, Dermocybe chrysolita, Cortinarius chrysolitus var. huronensis.

## Deskribapena

Kapela: 1 eta 6 cm bitarteko diametrokoa, ganbila, titiduna, arre ilunetik arre-sepia kolorera, gaztaina kolorekoa eguraldi lehorrarekin, laranja-burdin koloreko ezkata finekin (zahartzean ia desagertu egiten dira)
Orriak: Berdexka-oliba antzeko kolorekoak, gero kanela kolorekoak, zabal eta ez oso zabalak ertz osoarekin edo koskadunekin.
Hanka: 5 eta 12 cm bitarteko garaierakoa eta 0,3 eta 0,6 cm bitarteko diametrokoa, arre iluna edo baita arre argia ere, hori-burdin koloreko errezel batekin, azkenean biluzik, zuria, berdexka, goialdea oliba antzeko kolorekoa.
Haragia: Herdoil kolorekoa, ilunagoa oinaren behealderantz.
Etimologia: Palustris epitetoa latinetik dator, zingiratar esan nahi duen “palustris” hitzetik. Bere habitatagatik.

## Jangarritasuna

Susmagarria Dermocybe guztiak bezala.

## Sasoia eta lekua

Udan eta udazkenean. Eremu zingiratsuetan, goroldiotan.

### Banaketa eremua

Kanada, Ameriketako Estatu Batuak, Alaska, Islandia, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 131 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Cortinarius chrysolitus: GBIF—the Global Biodiversity Information Facility.

## Kanpo estekak

* Datuak: Q107597110
# Cortinarius cliduchus

Cortinarius cliduchus Cortinariaceae familiako onddo espezie bat da. Cortinarius berezia da, bere kapela likatsuagatik, kolore argiagatik eta ezkatatxoengatik, erraboildun samarreko oina du eta hau ere ezkataz hornitua eta batez ere janezina bihurtzen duen lur edo lizun usain indartsuagatik.
Sinonimoak: Phlegmacium cliduchus, Cortinarius papulosus, Gomphos cliduchus.

## Deskribapena

Kapela: Tamaina txikiko edo ertainekoa, lehenengo ganbila, eta gero erdian lautua edo are deprimitua, ertzak gorantz biratuta, 3,5 eta 8 cm bitarteko diametrokoa. Eguraldi hezean gainazal likatsua, baina laster lehorra eta apur bat felpaduna, erdialderantz hobekien bereizten diren ezkata ugaritan banatua, larru kolore argia, marroi argia, okre zurbila edo gaztaina kolorekoa, ertz argiagoa, ia zurixka, eta ezkatak okre antzekoagoak.
Orriak: Finak eta estu, adnatuak edo eskotatu samarrak, hasieran zurixkak, eta gero buztin argi kolorekoak edo kafesne kolorekoak.
Orri eskotatuak: Oinera hurbiltzen diren orriak baina ukitzen ez diotenak.
Hanka: Pixkanaka loditzen oinarrirantz eta hemen erraboildun samarra, 4 eta 8 cm bitarteko garaierakoa eta 4 eta 13 mm bitarteko diametrokoa eta oinarrian 23 mm artekoa. Gainazal leuna eta lehorra, goialdean zuri-arrosakara, gortina txertatzen den gainetik, azpian sakabanatutako mintzezko ezkatatxo okre antzekoekin, batzuetan 3 edo 4 eraztun eremu osatuz.
Haragia: Trinkoa, zuria, zaporerik gabekoa eta lur edo intsektizida usain handiarekin, Cortinarius claricolor delakoak duen bezalakoa. Sulfoformol-ak erreakzio positiboa ematen du, urdin argia haragian eta fenolanilina-k gorri-karmin kolorea. Espora-jalkina okre antzeko kolorekoa.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta.

## Jangarritasuna

Susmagarria.

### Nahasketa arriskua

Cortinarius cephalixus-ek antzeko morfologia du, baina kapela zertxobait ilunagoa eta berdeagoa eta batez ere ezberdina da errefau usainagatik eta lizunarena eta intsektizidena batere ez.

## Sasoia eta lekua

Irailetik abendura, gehien urrian. Hostoerorkorretako orbeletan eta gutxitan baso mediterraneoetan edo koniferoetan.

### Banaketa eremua

Euskal Herria, Norvegia, Suedia, Danimarka, Frantzia, Alemania, Espainia, Estonia, Italia, Austria, Alpeak, Eslovenia, Grezia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 466 or. ISBN 84-505-1806-7..
* ↑ (Gaztelaniaz) Guia de Setas y Hongos de Navarra.
* ↑ Cortinarius cliduchus: GBIF—the Global Biodiversity Information Facility.

## Kanpo estekak

* Datuak: Q80990105
* Multimedia: Cortinarius cliduchus / Q80990105
# Cortinarius claricolor

Cortinarius claricolor Cortinariaceae familiako onddo espezie bat da. Jatekoa da, baina arriskutsua, beste Cortinarius toxiko edo hilgarri batzuen antz handia duelako, eta horiekin habitata eta denboraldia partekatzen dituelako. Adituak ez direnak ezin dute jan, ziur identifikatu behar da.
Sinonimoak: Cortinarius claricolor, Cortinarius triumphans subsp. claricolor, Cortinarius triumphans var. claricolor, Gomphos claricolor, Phlegmacium claricolor.

## Deskribapena

Kapela: 5 eta 19 (15) cm bitarteko diametrokoa. Trinkoa, hemisferikoa gero laua, leuna, lehorrean distiratsua, sarritan ezkatatan banandua, hori bizi kolorekoa batez ere ertzean, erdian lehoi kolorekoa gehiago; helduetan ertz zimurtsua; gaztetan errezel zuriaren hondar lodiz estalia.
Orriak: Ia itsatsiak, estu, zerra itxurakoak, zuri zurbil kolorekoak, ondoren okretik arrexkara doan kolorekoak. Herdoil kolorekoak.
Haragia: Solidoa, gogorra, zuria, batzuetan oinean okre antzeko kolorekoa, usain eta zapore gabea.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Claricolor epitetoa latinetik dator, distiratsua, esan nahi duen "clarus" hitzetik eta kolorea, esan nahi duen "color" hitzetik. Bere kolore distiratsuagatik.

## Jangarritasuna

Ez da jatekoa normalean.

### Nahasketa arriskua

Cortinarius sebaceus delakoarekin nahas daiteke, honek orri zuriak ditu. Kontuz ibili Cortinarius semisanguineus toxikoarekin nahasten (pinu gorrien habitata partekatzen du) edo Cortinarius orellanus hilgarriarekin.

## Sasoia eta lekua

Udazkenean. Penintsulako iparraldean ugaria da, mizelioak sakanen eta haranen hondoen hezetasuna bilatzen du. Hostozabalen eta koniferoen basoetan, eremu menditsuetan.

### Banaketa eremua

Kanada, Ameriketako Estatu Batuak, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 206 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 139 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Velaz Vergara José Ignacio, Suarez Gil Angela. (2009). Banco de setas. .
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Cortinarius claricolor: GBIF—the Global Biodiversity Information Facility.

## Kanpo estekak

* Datuak: Q10716329
* Multimedia: Cortinarius claricolor / Q10716329
# Cortinarius cinnamomeoluteus

Cortinarius cinnamomeoluteus Cortinariaceae familiako onddo espezie bat da. Susmagarria, Cortinarius orellanus hilgarriarekin ahaidea delako.
Sinonimoak: Dermocybe cinnamomea, Dermocybe cinnamomeolutea, Cortinarius croceus.

## Deskribapena

Kapela: 5 eta 7 cm bitarteko diametrokoa, titi apur batekin, arre-orein-gorrixka koloretik arre-olibara doan kolorekoa, ertza hori samarreko kolorearekin.
Orriak: Hori bizi kolorekoak, gero arre-orein-oliba kolorekoak, batzuetan azafrai kolorekoak.
Hanka: 8 cm inguruko garaierakoa eta 0,8 cm inguruko diametrokoa, hori-limoi kolorekoa, biluzik edo purpuraz inguratuta porphyrovelatus aldaeran.
Haragia: Horia, arbi usain arin batekin edo iodo usainarekin.
Etimologia: Cortinarius hitza gortinatik dator, gortina eta guzti, errezelaren hondakin bereizgarriak direla eta. Cinnamomeoluteus epitetoa grekotik dator, kanela kolorea, esan nahi duen "cinnámomon" hitzetik eta kolore horia esan nahi duen "luteus" hitzetik

## Jangarritasuna

Zalantzazko jangarria, toxikoa izan daiteke.

### Nahasketa arriskua

Dermocybe edo Cortinarius cinnamomeus delakoarekin nahas daiteke, honek arre-gorrixka kolore biziagoa du eta errefauaren usaina. Dermocybe crocea espeziearekin ere bai, honek orriak laranja-azafrai kolorekoak ditu.

## Sasoia eta lekua

Udazkenean. Mota guztietako zuhaitz hostozabalen azpian, baita koniferoetan ere.

### Banaketa eremua

Kanada, Alaska, Ameriketako Estatu Batuak, Islandia, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 226 or. ISBN 84-282-0865-4..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ Cortinarius cinnamomeoluteus: GBIF—the Global Biodiversity Information Facility.

## Kanpo estekak

* Datuak: Q10715112
* Multimedia: Cortinarius cinnamomeoluteus / Q10715112
# Gutapertxa

Gutapertxa (malaieraz getah: 'izerdi' eta pertja: 'zuhaitz') Tropiko inguruetako zenbait zuhaitzen latexetik, Palaquium genereoko zuhaitzetatik, ateratzen den goma da, kautxuaren antzekoa. Tenperatura normalean gogorra da, baina uretan irakinez gero elastiko eta bigun bihurtzen da. Elektrizitate gaiak, golf pilotak eta txiklea egiteko erabiltzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-02-14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q423261
* Multimedia: Gutta-percha / Q423261